Държавен вестник, бр. 70, 2023 г., стр. 11

БРОЙ  70	
Д Ъ Р Ж А В Е Н  В Е С Т Н И К 	
СТР.  11  
сител от Регистъра на постъпилите сигнали 
и установените от тях нередности, създаден 
и поддържан за съответната програма.
(3) Всички нови нередности, последващите 
действия и промените по вече докладвани 
нередности по чл. 19, ал. 1, т. 3 се докладват 
по електронен път до дирекция „АФКОС“ 
и чрез предоставения от ОЛАФ достъп до 
електронната Система за управление на 
нередности – Irregularity Management System 
(Системата IMS), в сроковете по чл. 19, ал. 2 
съгласно приложимото законодателство на ЕС.
(4) Когато за съответния период няма ус-
тановени нередности и/или регистрираните в 
предходни периоди нередности са приключени, 
органите по чл. 2 декларират тези обстоятел-
ства пред дирекция „АФКОС“.
(5) Когато за съответния период няма настъ-
пила съществена промяна по вече докладвани 
нередности, органите по чл. 2 декларират 
това обстоятелство пред дирекция „АФКОС“.
(6) При докладване по ал. 1, 2 и 3 и при 
деклариране по ал. 4 и 5 органите по чл. 2 
изпращат до дирекция „АФКОС“ писмо съг- 
ласно приложение № 2 за програмите по § 2, 
т. 12 – 13 от допълнителните разпоредби.
(7) За програмите по § 2, т. 1 – 11 от до-
пълнителните разпоредби информацията по 
ал. 6 се генерира чрез справка от ИСУН.
(8) Междинните звена, когато има такива, 
докладват до дирекция „АФКОС“ чрез управ- 
ляващите органи.
Чл. 21. (1) Дирекция „АФКОС“ проверява 
получените уведомления за нередности по 
чл. 20, ал. 3 за съответствие с изискванията на 
ОЛАФ относно попълването на уведомленията 
и при необходимост ги връща за коригиране. 
В срок до 3 работни дни уведомленията с 
отразените корекции се изпращат отново на 
дирекция „АФКОС“.
(2) Дирекция „АФКОС“ изпраща на ОЛАФ 
в рамките на втория месец считано от края 
на всяко тримесечие всички проверени и 
коригирани уведомления за нередности по 
чл. 20, ал. 3.
(3) Дирекция „АФКОС“ незабавно изпраща 
на ОЛАФ нередностите по чл. 19, ал. 3.
Чл. 22. (1) Едновременно с изпращането до 
ОЛАФ дирекция „АФКОС“ предоставя инфор-
мацията по чл. 21, ал. 2 и 3 и на министъра 
на земеделието като компетентен орган по 
смисъла на чл. 2а от Закона за подпомагане  
на земеделските производители – по отноше-
ние на контрола върху дейността на Разплаща-
телната агенция при извършването на всички 
плащания със средства от Европейския земе-
делски фонд за развитие на селските райони.
(2) Предоставянето на информацията по 
ал. 1 се извършва, като дирекция „АФКОС“ 
осигурява достъп до електронната система 
за управление на нередности, предоставена 
от ОЛАФ.
Чл. 23. Дирекция „АФКОС“ дава мето-
дически указания на органите по чл. 2 по 
прилагането на процедурите по чл. 3.
Чл. 24. Дирекция „АФКОС“ предоставя 
обобщена информация за докладваните до 
ОЛАФ нередности на годишна база в докла-
да за дейността на Съвета за координация 
в борбата с правонарушенията, засягащи 
финансовите интереси на ЕС.
Чл. 25. (1) За целите на докладването, 
отчитането и наблюдението на установените 
нередности управляващите органи на прог- 
рамите, съфинансирани от ЕФСУ, използват 
ИСУН.
(2) В ИСУН сумите се посочват в левове.
(3) На служителите от дирекция „АФКОС“,  
определени със заповед на директора на ди-
рекция „АФКОС“, се предоставя достъп до  
ИСУН.
Чл. 26. (1) За целите на докладването, 
отчитането и наблюдението на установени-
те нередности по Стратегическия план за 
развитие на земеделието и селските райони 
2021 – 2027 се използва ИСАК.
(2) В ИСАК сумите се посочват в левове.
(3) Дирекция „АФКОС“ получава достъп 
до ИСАК.
Чл. 27. (1) За докладването на нередности 
до ОЛАФ се използва Системата IMS.
(2) Националните информационни системи 
се съвместяват със Системата IMS.
(3) Ползването на Системата IMS се ко-
ординира на национално ниво от дирекция 
„АФКОС“ в съответствие с указанията на 
ОЛАФ.
(4) В Системата IMS сумите се посочват 
в евро.
Раздел IV
Корективни действия и последващото им 
проследяване
Чл. 28. При установяване на нередност 
органите по чл. 2, отговорни за прилагането 
на чл. 3, са длъжни:
1. да уведомят компетентните органи в 
случаите на подозрение за извършено прес-
тъпление;
2. след установяване на нередната сума да 
предприемат корективни действия в срокове-
те, предвидени във вътрешните правила по 
чл. 13, ал. 2, по доброволно и/или принуди-
телно събиране на средствата, дължими към 
Европейската комисия и националния бюджет;
3. да осигурят проследяване на изпълне-
нието на корективните действия – при нали-
чието на такива, в т.ч. на възстановяването 
на дължимите суми, и за хода на съдебни и/
или други процедури;
4. да уведомят за нарушения на бюджетната 
дисциплина финансовите контролни органи, 
когато е приложимо.